തല മിന്നിത്തുടങ്ങി ചെന്നൈയ്ക്ക് അനായാസ ജയം ഷാര്ജ: റോയല് ചലഞ്ചേഴ്സ് ബാംഗ്ലൂരിനെതിരെ ചെന്നൈ സൂപ്പര് കിംഗ്സിന് അനായാസ ജയം. ബാംഗ്ലൂരിനെ ആറു വിക്കറ്റിന് ചെന്നൈ പരാജയപ്പെടുത്തി. ബംഗളൂരു ഉയര്ത്തിയ 157 റണ്സ് വിജയലക്ഷ്യം 11 പന്തുകള് ബാക്കിനില്ക്കെ ചെന്നൈ മറികടന്നു. ഋതുരാജ് ഗെയ്ക്ക്വാദ് 38, ഡു പ്ലസി 31, അമ്ബാട്ടി റായിഡു 32 എന്നിവരുടെ മികച്ച പ്രകടനമാണ് ചെന്നൈ ലക്ഷ്യം അനായാസമാക്കിയത്. ഓപ്പണിംഗ് കൂട്ടുകെട്ടില് ഗെയ്ക്ക്വാദ്ഡു പ്ലസി സഖ്യം 51 പന്തില് 71 റണ്സ് ആണ് നേടിയത്. ഇരുവരും അടുത്തടുത്ത് പുറത്തായെങ്കിലും ചെന്നൈ കളി കൈവിട്ടില്ല. മോയിന് അലിയും 23 അമ്ബാട്ടി റായിഡുവും സ്കോര് താഴാതെ ഉത്തരവാദിത്വം കാട്ടി. ഇരുവരും 47 റണ്സ് കൂട്ടിച്ചേര്ത്തു. ഈ സഖ്യവും ബാംഗ്ലൂര് പൊളിച്ചെങ്കിലും സുരേഷ് റെയ്നയും 17 നായകന് ധോണിയും 11 പുറത്താകാതെ മഞ്ഞക്കുപ്പായക്കാരെ വിജയതീരത്ത് അനായാസം എത്തിച്ചു. നേരത്തെ കോഹ്ലിയുടേയും 53 മലയാളി താരം ദേവദത്ത് പടിക്കലിന്റേയും 70 അര്ധ സെഞ്ചുറി മികവിലാണ് ബാംഗ്ലൂര് ഭേദപ്പെട്ട സ്കോര് സ്വന്തമാക്കിയത്. ഓപ്പണിംഗ് സഖ്യം 111 റണ്സ് നേടിയിട്ടും ബാംഗ്ലൂരിന് മികച്ച ടോട്ടല് സ്വന്തമാക്കാനായില്ല. അവസാന ആറ് ഓവറില് ബാംഗ്ലൂരിന് 45 റണ്സ് മാത്രമാണ് നേടാനായത്.